Author: grosjarova
Last saved by: ilukacova
Company: UVSR

MOŽNO SPRÍSTUPNIŤ

Doložka vybraných vplyvov

 
A.1. Názov materiálu:  Návrh na uzavretie Konštituenčnej dohody guvernérov Európskej banky pre obnovu a rozvoj štátov Českej republiky, Maďarskej republiky, Slovenskej republiky a Chorvátskej republiky a Dohody o financovaní s cieľom spolufinancovania dvoch pozícií poradcov v rámci Kancelárie riaditeľa pre Českú republiku, Maďarskú republiku, Slovenskú republiku a Chorvátsku republiku

        Termín začatia a ukončenia PPK:  
                                          začiatok a ukončenie PPK:  12. - 19. september 2011

A.2. Vplyvy:
 
| Pozitívne^* | Žiadne^* | Negatívne^*
1. Vplyvy na rozpočet verejnej správy | x | x | x
2. Vplyvy na podnikateľské prostredie – dochádza k zvýšeniu regulačného zaťaženia? | | x |

3. Sociálne vplyvy 
– vplyvy  na hospodárenie obyvateľstva,
-sociálnu exklúziu,
- rovnosť príležitostí a rodovú rovnosť a vplyvy na zamestnanosť

x

4. Vplyvy na životné prostredie | | x |
5. Vplyvy na informatizáciu spoločnosti | | x |
* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

A.3. Poznámky
 
Vplyvy na rozpočet verejnej správy:
Plnením Konštituenčnej dohody guvernérov Európskej banky pre obnovu a rozvoj (ďalej len „EBOR“) štátov Českej republiky, Maďarskej republiky, Slovenskej republiky a Chorvátskej republiky (ďalej len „Konštituenčná dohoda“) nevyplývajú žiadne priame dopady na verejné financie.

Plnením Dohody o financovaní za účelom spolufinancovania dvoch pozícií poradcov v rámci Kancelárie riaditeľa pre Českú republiku, Maďarskú republiku, Slovenskú republiku a Chorvátsku republiku (ďalej len „dohoda o financovaní“) vyplýva pozitívny a negatívny vplyv na rozpočet verejnej správy. 

V súčasnosti je miesto pozície poradcu za Slovenskú republiku v rámci Kancelárie riaditeľa pre Českú republiku, Maďarskú republiku, Slovenskú republiku a Chorvátsku republiku plne financované Ministerstvom financií SR (ďalej len „MF SR“) z rozpočtu kapitoly MF SR v rámci podprogramu 05T09 – výdavky na oficiálnu rozvojovú pomoc – MF SR. Informácie o výdavkoch na financovanie poradcu za Slovenskú republiku sú každoročne rozpočtované v rámci prípravy návrhu rozpočtu verejnej správy. Náklady súvisiace s pozíciou poradcu predstavujú finančnú čiastku zodpovedajúcu päťdesiatim percentám (50 %) základného hrubého platu riaditeľa EBOR (člena Rady riaditeľov), ktorý je každoročne upravovaný podľa zmeny indexu spotrebiteľských cien vo Veľkej Británii, a ktorý schvaľuje Rada guvernérov EBOR.

Podľa nového návrhu bude pozícia poradcu za Slovenskú republiku financovaná rovnakým podielom zo strany Českej republiky, Maďarskej republiky a Slovenskej republiky, čo pre Slovenskú republiku znamená úsporu nákladov na financovanie pozície poradcu o 2/3 nákladov, ako financuje Slovenská republika v súčasnosti.

A.4. Alternatívne riešenia

A.5. Stanovisko gestorov 

1. Vplyvy na rozpočet verejnej správy
Sekcia rozpočtovej politiky Ministerstva financií SR ako gestor posudzovania návrhu za oblasť vplyvov na rozpočet verejnej správy a zamestnanosť predkladá k doložke zásadnú pripomienku.

Podľa návrhu bude pozícia poradcu SR financovaná rovnakým podielom zo strany ČR, MR a SR, čo pre SR znamená úsporu nákladov o 2/3 oproti súčasnému návrhu. Napriek dosiahnutiu úspory, SR bude musieť naďalej financovať 1/3 výdavkov na poradcu, preto je potrebné v doložke vybraných vplyvov v tabuľke A.2. Vplyvy označiť aj negatívny vplyv na ŠR.

Ďalej gestor požiadal o úpravu sumy výdavkov v analýze vplyvov na rozpočet verejnej správy, ktoré predkladateľ aj upravil, avšak nie sú bližšie popísané v doložke vybraných vplyvov. Podľa článku 1 paragraf 9 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) a podľa pravidiel a politiky EBOR údaje uvedené v analýze vplyvov na rozpočet verejnej správy podliehajú ochrane osobných údajov a nesprístupňujú sa. 

2. Vplyvy na podnikateľské prostredie
Inštitút hospodárskych analýz Ministerstva hospodárstva SR neuplatňuje pripomienky a súhlasí s doložkou vplyvov na podnikateľské prostredie.

3. Sociálne vplyvy 
Ministerstvo práce, sociálnych vecí a rodiny SR súhlasí s doložkou vybraných vplyvov v časti sociálne vplyvy, pripravenou k predloženému návrhu.

4. Vplyvy na životné prostredie
Ministerstvo životného prostredia SR súhlasí s predloženou doložkou vybraných vplyvov bez pripomienok.

5. Vplyvy na informatizáciu spoločnosti
Ministerstvo financií SR nemá pripomienky k doložke vybraných vplyvov z hľadiska vplyvov na informatizáciu spoločnosti.